कंगना रनोट ने रिजेक्‍ट की 'सुल्‍तान' 'क्‍योंकि हीरोइन के लिए कुछ था ही नहीं...'  
कंगना ने कहा, 'हीरोइन का किरदार उन्‍हें मजेदार नहीं लगा'
सुल्‍तान कर करियर में पीछे नहीं जाना चाहती थी : कंगना
'सुल्‍तान' में सलमान खान के साथ नजर आई थीं अनुष्‍का शर्मा
कुश्ती लड़ने वाले एक पहलवान के जीवन पर बनी इस फिल्‍म में कंगना को सलमान खान के अपोजिट एक महिला पहलवान का किरदार करना था, जिसे बाद में अनुष्‍का शर्मा ने निभाया. ऐसे में जब कंगना से पूछा गया कि उन्होंने एक बड़ा दर्शक वर्ग हासिल करने वाली ‘सुल्‍तान’ जैसी फिल्म क्यों ठुकरा दी, कंगना ने कहा, 'मौजूदा समय को ध्यान में रखते हुए मैं कुछ ऐसा काम करना चाहूंगी जो मुझे प्रेरित करे, नहीं तो मैं पूरी फिल्म में बेमन से काम करती रहूंगी. उस समय ‘सुल्‍तान’, हालांकि उसका किरदार एक लड़की के लिए अच्छा था, मुझे उसमें अपने लिए कुछ मजेदार नहीं लगा.'